جینایتلر، ساواش‌لاردان بئش قات داها چوخ جان آلدی.
بیرلشمیش میللتلر تشکیلاتینین اویوشدوروجو و سوچ اوفیسینین آچیقلادیغی راپورا اساساً، ۲۰۱۷.جی ایلده دونیا اوزره ۴۶۴ مین نفر جینایته قوربان گئدرکن، عینی ایل ساواش و چاتیشمالاردا ۸۹ مین‌دن آرتیق اینسان حیاتینی ایتیردی، ۲۶ مین نفر ترور ائیلملری نتیجه‌سین‌ده حیاتینی ایتیردی.
راپور‌دا جینایت قوربانلارینین سلاح‌لی قچاتیشمالار و ساواش‌لاردا اؤلنلردن بئش قات داها چوخ اولدوغونا دقت چکیلدی.
دونیا میقیاسین‌دا جینایتلرین یوزده ۱۹و متشکل سوچلاردان قایناقلانیرکن، ان یوکسک جینایت نیسبتلری ده متشکل سوچلارین و چته شدتینین گئنیش اولدوغو اورتا آمریکادا گؤرولدو. اورتا آمریکادا هر ۱۰۰ مین انساندان ۶۲،۱ی جینایته قوربان گئتدی.
راپورا گؤره جینایت حاللارینین ان آشاغی اولدوغو یئرلر ایسه آسیا، آوروپا و اورتا و گونئی پاسیفیک‌ده‌کی آدا دؤولتلری.
راپور‌دا همچینین عائله ایچی شدت سببیله اؤلدوروله‌ن قادینلارین ساییسین‌دا دا آرتیش باش وئردیگینه و قادین جینایتلرینین یوزده ۵۸ینین عائله ایچی زوراکی‌لیق‌دان قایناقلاندیغینا دقت چکیلدی.
